MAYU NI NUM GYAU AI GA
MAYU NI NUM GYAU AI GA
Mayu Ni Rapding Nhtu Lang Nna, Da-Ma Nta Do Hta E Sa Dung Let.
Ya daini nanhte da-ma ni anhte a kasha hpe tsora ai nga nna mani mana makyin jinghku shawa do tsa a man e hkungran poi galo la sai hte maren, dai hpot ndai ko anhte a shayi sha hpe ap da ga ai. Dai ni ko nna ndai shayi sha go nanhte a kasha majing, kanam majing nan rai sai. Nchye nko ai hpe nanhte sharin la mu. Anhte a kasha go no kaji ai rai nna, myit garai nsu ai re. Hpa lam hta mung sharin shaga, nchye nko ai ko shadum jahprang la mu. Nkyet nshop ai lam nga yang daru sharin mu. Ma e, dai ni ko nna, ndai nta go na a nta nan rai sai. Ningnu ningwa malai ninggu ningmoi rai sai. Ninghpu ningyung a malai, ninggu ningrat ni rai sai. Ningnau Ningna a malai Ningning ni rai sai. Shada myit hkrum mangrum hkuhkau ganon mazum u. Ninggu yan Ningmoi hpe atsom hkang ra ail u. Katsi ai hpe shalum jo, gahtet ai hpe shakop jo, kade ganang hkom sa tim atsom tsun da ra ai lu. Mayu ga de hkrai hkum kagat, ashi awon hkum madat, maram prat na lai hpe galai kau u. Gade nde sa nna wa, gumhpo kumhpa la wa rai yang, nan a gok de hkrai hkum makoi, Ninggu Ningmoi ni hpe wa ya u. Rem da ai U, Wa, Yam nga ni hpe atsom lahku, majoi hkum dingsa lu, lawu lahta makyin jinghku ni shang yang, n gon nson hkum rai. Yong hpe tsora hku hkau ganon mazum chye ra ai lu. Daini ko nna go, kanu shalun ai ninghkrum hta wa lung, kawa shadun ai tinyang hta dung nna, Ndai nhtu hte hkyen lu hkyen sha, galo lu galo sha mayu ni hpe mung, gun jo gun ya lu hkra, Kagu Kamoi a lahkam dep. Aprat madang lep nna, kalu kaba mayat maya gumja gumhpra rai nga wa masit lo…Ngu nna nhtu ap da ai re.
JINGHPO LAIKA
Wan hkru yang dumsa shabon ai lam
Jinghpo Wunpong myu sha ni tsun shaga ai ga
Jinghpo Wunpong myu sha ni a htunghking
Mahku nu shabon ai lam
Shiga masa
Sumla shiga
图片新闻
Sishan ni manau poi galo ma ai
西山举行目瑙纵歌节
Sumla shiga
图片新闻
Bekyin alu mahkong hpung ni anhte mungdo ko sa du ma ai
北京志远功臣关爱基金会慰问我州
Shawa lam yan sharin achyin ai mu hpe hkan shatup hkrat wa na
扎实开展群众路线教育实践活动
Laika buk lahkong go mungkan Jinghpo wunpong sha hpaji ningli jahkrup zuphpong gaba hta gaja ai amying lu sai
两本书在景颇族国际学术交流会上
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hans